अब्दुल्ला शफीक
अब्दुल्ला शफ़ीक (उर्दू: عبد اللہ شفیق; जन्म 20 नवंबर 1999) एक पाकिस्तानी क्रिकेटर है जो पाकिस्तान राष्ट्रीय अंडर 19 क्रिकेट टीम के लिए खेल चुके हैं।2018 सत्र के लिए पाकिस्तान सुपर लीग के खिलाड़ियों के ड्राफ्ट 2018 के दौरान उन्हें मुल्तान सुल्तांस द्वारा $10,000 में खरीदा गया था। उन्होंने 2 दिसंबर 2019 को प्रथम श्रेणी में पदार्पण किया, 2019-20 की कायदे आजम ट्रॉफी में मध्य पंजाब के लिए, 133 रन बनाए। उन्होंने अपना ट्वेन्टी ट्वेन्टी मैच 30 सितंबर 2020 को मध्य पंजाब के लिए बनाया, नॅशनल टी-20 कप 2020 में, नाबाद 102 रन बनाए। नतीजतन, वह अपने प्रथम श्रेणी और टी 20 पदार्पण पर शतक बनाने वाले पहले पाकिस्तानी बल्लेबाज बने। अक्टूबर 2020 में, नेशनल टी 20 कप में उनके प्रदर्शन के बाद, उन्हें ज़िम्बाब्वे के खिलाफ पाकिस्तान की घरेलू श्रृंखला के लिए "संभावितों" के 22 सदस्यीय दल में नामित किया गया था। नवंबर 2020 में, ज़िम्बाब्वे के खिलाफ तीसरे एक दिवसीय अंतर्राष्ट्रीय (वनडे) मैच के लिए उन्हें पाकिस्तान के टीम में रखा गया था। उन्होंने अपना ट्वेंटी 20 अंतर्राष्ट्रीय (टी20आई) पदार्पण, ज़िम्बाब्वे के खिलाफ, 10 नवंबर 2020 को किया। नवंबर 2020 में, न्यूजीलैंड के दौरे के लिए उन्हें पाकिस्तान के 35 सदस्यीय दल में नामित किया गया था।